پاکستانی وزیراعظم:

نواسہ رسول کی قربانی اور استقامت بے مثال ہے

پاکستان کے وزیراعظم نے یوم عاشورہ کے موقع پر اپنے پیغام میں سید الشہدا حضرت امام حسین علیہ السلام کو خراج عقیدت پیش کرتے ہوئے کہا ہے کہ تاریخ عالم میں نواسہ رسول کی قربانی اور استقامت کی مثال نہیں ملتی۔

خبر کا کوڈ: ۴۲۳۷۹۸

تاریخ: ۱۳ دی ۲۰۱۶ - ۰۰:۲۰

رسا ییوز ایجنسی کی رپورٹ کے مطابق، وزیراعظم نواز شریف نے اپنے پیغام میں کہا کہ حضرت امام حسین علیہ السلام نے ظلم وجبر کے سامنے سرجھکانے کے بجائے شہادت کو گلے لگایا- انہوں نے کہا کہ امام عالیمقام نے پوری دنیا کو سبق دیا کہ حریت و آزادی  ایک بنیادی حق ہے جس کی حفاظت اپنی جان سے بھی زیادہ ضروری ہے-

وزیراعظم پاکستان نوازشریف نے عاشورہ کی مناسبت سے قوم کے نام  اپنے پیغام میں کہا کہ آج کے دن ہمیں فروعی ، مسلکی ، لسانی اور صوبائی اختلافات کو بھلانا ہوگا- ان کا کہنا تھا کہ ہمیں مساوات ، رواداری ، نظم و ضبط اور قربانی جیسے اوصاف کو فروغ دینا ہو گا۔/۹۸۸/ن۹۴۰